CELEX: C2004/262/76
Language: fi
Date: 2004-10-23 00:00:00
Title: Asia T-302/04: Maison de l'Europe Avignon Méditerranéen 26.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/40
            
         Maison de l'Europe Avignon Méditerranéen 26.7.2004 Euroopan yhteisöjen komissiota vastaan nostama kanne
   (Asia T-302/04)
   (2004/C 262/76)
   Oikeudenkäyntikieli: ranska
   Maison de l'Europe Avignon Méditerranée, kotipaikka Avignon (Ranska), on nostanut 26.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja François Martineau.
   Kantaja vaatii, että ensimmäisen oikeusasteen tuomioistuin
   
               —
            
            
               velvoittaa komission maksamaan 394 066,76 euron kokonaissumman Maison de l'Europe Avignon Méditerranéeta koskevien taloudellisten sitoumustensa täyttämättä jättämisestä;
            
         
               —
            
            
               velvoittaa vastaajan korvaamaan kokonaisuudessaan korvattavaksi tulevat oikeudenkäyntikulut, joiden määrä on 10 000 euroa.
            
         Oikeudelliset perusteet ja pääasialliset perustelut
   Kantajan mukaan komissio on jo vuodesta 1996 saakka hyväksynyt vapaamuotoisesti eurooppatietopisteen perustamisen kantajan toimitiloihin. Vuonna 2000 kantaja on tehnyt komission kanssa eurooppatietopisteen perustamisesta sopimuksen, jolla tilanne on kantajan mukaan vahvistettu muodollisesti. Vuonna 2004 komissio on purkanut sopimuksen.
   Kantaja aikoo tällä kanteella vedota komission sopimusperusteiseen vastuuseen saadakseen maksun kantajan vuodesta 1996 saakka komission eurooppatiedotuksen tehtävissä tehdyistä suorituksista.
   Kantajan mukaan komissio on laiminlyönyt sopimusvelvoitteitaan ja on vastuussa erinäisistä viivästyskoroista, Avignonin festivaalien aikana tehdyistä suorituksista ja Eurooppa-asiakirjoja tarjoavan keskuksen ylläpidosta aiheutuvista kustannuksista vuodesta 1996 saakka.